**Fertility Network UK** yw’r elusen ffrwythlondeb sy’n canolbwyntio ar y claf, gan gynnig gwybodaeth ddiduedd a chymorth emosiynol i bawb y mae mater ffrwythlondeb yn effeithio arnynt.

Rydym yn cynnig ystod eang o adnoddau a chefnogaeth: i’r rhai sy’n ceisio beichiogi, i unigolion sy’n destun archwiliadau a thriniaeth, ac i unrhyw un sy’n ddi-blant heb ddewis hynny.

Ydych chi’n unigolyn empathig a llawn cymhelliant sy’n hoffi gweithio’n hyblyg? A allech chi helpu’r rhai sy’n cael eu heffeithio gan faterion ffrwythlondeb a chodi ymwybyddiaeth o’r effaith emosiynol? Ymunwch â’n tîm cyfeillgar yn Fertility Network UK a gwneud gwahaniaeth gwirioneddol i’r rhai y mae mater ffrwythlondeb yn effeithio arnynt.

**SWYDD: Gweithiwr Prosiect**

17.5 awr/wythnos

**CONTRACT:** Cyfnod penodol o dair blynedd

**CYFLOG:** £20,802.60 pro rata

**LLEOLIAD:** Gweithio gartref. Yng Nghanolbarth neu Ogledd Cymru yn ddelfrydol

**YN GYFRIFOL I:** Cydlynydd Cymru

**DIBEN Y SWYDD:** Hyrwyddo Fertility Network UK. Sefydlu a hwyluso grwpiau cymorth ffrwythlondeb newydd yn y rhanbarth. Recriwtio gwirfoddolwyr i arwain grwpiau sefydledig, a darparu’r cyngor a gwaith gweinyddol angenrheidiol i’r grwpiau hynny a’u hyrwyddo fel y bo angen. Codi ymwybyddiaeth o Fertility Network UK o fewn asiantaethau, ysbytai, clinigau a meddygfeydd perthnasol. Darparu cefnogaeth a gwybodaeth i’r rhai o bob cefndir y mae materion ffrwythlondeb yn effeithio arnynt.

**PRIF DDYLETSWYDDAU’R SWYDD:**

* Ehangu’r rhwydwaith cyfredol o grwpiau cymorth ffrwythlondeb ledled y rhanbarth a darparu’r cymorth a chyngor hwyluso a gweinyddol angenrheidiol. Cysylltu â siaradwyr gwadd a hyrwyddo cyfarfodydd trwy’r rhwydwaith, y wefan a chyfryngau cymdeithasol.
* Hwyluso sawl cyfarfod grŵp ffrwythlondeb ar-lein bob mis (ac wyneb yn wyneb yn dibynnu ar gyfyngiadau COVID-19).
* Recriwtio gwirfoddolwyr i gynorthwyo gyda’r gwaith o hwyluso grwpiau ffrwythlondeb a digwyddiadau ac wrth hyrwyddo’r elusen, gan gysylltu â’r Gydlynydd Gwirfoddolwyr yn ôl yr angen.
* Darparu cefnogaeth bersonol barhaus a gwybodaeth benodol i Gymru i’r rhai y mae materion ffrwythlondeb yn effeithio arnynt.
* Datblygu cysylltiadag agos â gweithwyr proffesiynol sy’n gweithio ym maes ffrwythlondeb a chodi proffil yr elusen ac ymwybyddiaeth o faterion yn ymwneud â ffrwythlondeb ymhlith meddygon teulu a sefydliadau trydydd sector perthnasol trwy ymweliadau/sgyrsiau/digwyddiadau.
* Cynorthwyo Cydlynydd Cymru i drefnu a hwyluso digwyddiadau gwybodaeth gan y Rhwydwaith Ffrwythlondeb. Cefnogi’r Swyddog Datblygu Addysg i drefnu a hwyluso digwyddiadau a gweithgareddau addysgol.
* Sicrhau bod yr holl gronfeydd data yn cael eu diweddaru.
* Rhoi sylw dyledus i natur sensitif y materion dan sylw pryd bynnag y bydd gwaith o fath cwnsela yn cael ei wneud.
* Cynorthwyo Cydlynydd Cymru, y Pennaeth Gweithrediadau a’r Prif Weithredwr i fynd ar drywydd pob cysylltiad posib yn y rhanbarth gyda’r cyfryngau/clinigau/cwmnïau a phrif gysylltiadau i greu proffil uwch ar gyfer Fertility Network UK.
* Datblygu cysylltiadau agos â chwmnïau cyfryngau rhanbarthol a hyrwyddo ymwybyddiaeth o Fertility Network UK ac anffrwythlondeb yn y rhanbarth.
* Cynorthwyo’n weithredol wrth reoli’r rhwydweithiau cyfryngau cymdeithasol priodol i godi proffil yr elusen ac ymgysylltu â defnyddwyr gwasanaethau.
* Cynorthwyo’r elusen i gynrychioli Fertility Network UK mewn cyfarfodydd allanol, arddangosfeydd, digwyddiadau a chynadleddau yn y rhanbarth, gan gyflwyno cyflwyniadau lle bo angen.
* Sicrhau yr ymdrinnir â phob darn o ohebiaeth yn brydlon ac yn effeithlon.
* Sicrhau bod pob galwad ffôn ac e-bost yn cael eu hateb yn brydlon ac mewn modd cydymdeimladol ac addysgiadol.
* Mynychu cyrsiau addysgol lle bo anegn.
* Cyflawni dyletswyddau eraill y mae’r swydd yn gyfrifol amdanynt.